CONVOCATÒRIA D'III CONCURS FOTOGRÀFIC TITULAT "ELDA EN FOTOGRAFIES" - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/28484)
  + [Valencià](/va/acuerdo/28510)






Selector de idioma

Leer

* [Español](/es/acuerdo/28718)
* [Valencià](/va/acuerdo/28392)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'III CONCURS FOTOGRÀFIC TITULAT "ELDA EN FOTOGRAFIES"[Butlletí Oficial Universitat d'Alacant](/ca/Publicacion)
============================================================================================================================

Secretaria General

Butlletí Oficial Universitat d'Alacant





CONVOCATÒRIA D'III CONCURS FOTOGRÀFIC TITULAT "ELDA EN FOTOGRAFIES"

Data d'aprovació
:   07/09/2022

Data de publicació
:   08/09/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/28874)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/28021)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/28214)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'III CONCURS FOTOGRÀFIC TITULAT "ELDA EN FOTOGRAFIES"&url=https://www.boua.ua.es/va/acuerdo/28103)

**Títol:** CONVOCATÒRIA D'III CONCURS FOTOGRÀFIC TITULAT "ELDA EN FOTOGRAFIES"

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 7 de setembre de 2022

CONVOCATÒRIA D'III CONCURS FOTOGRÀFIC TITULAT "ELDA EN FOTOGRAFIES"

1.    Objectiu de la convocatòria i procediment de concessió

L'objectiu d'aquesta convocatòria és la concessió, en règim de concurrència competitiva, de tres premis a fotografies sobre temàtica eldera. Amb aquesta convocatòria es fomenta la fotografia com a mitjà d'expressió artística i, a través de les imatges captades, es contribueix a identificar i donar a conéixer alguns dels llocs del municipi d'Elda.

2.    Requisits de les persones beneficiàries

Podran obtenir la condició de beneficiari/ària i sol·licitar participar en aquest concurs totes les persones majors de setze anys de qualsevol nacionalitat i país de residencia.

Cada concursant pot presentar-hi fins a tres fotografies. Han de ser originals i inèdites i no haver sigut premiades en altres concursos; l'autor és responsable que així siga. El jurat desestimarà qualsevol obra composta per elements que no siguen originals i que puguen ser copiats de qualsevol base de dades gràfica. La tècnica és lliure, tenint en compte que les fotografies han de ser reproduïdes posteriorment en diferents suports i materials. Les fotografies s'han de presentar en format jpg a 300 ppp i amb una resolució mínima de 3000 píxels en el seu costat menor, amb un pes mínim d'1 Mb i màxim de 5 Mb. La fotografia pot presentar-se en color o en blanc i negre.

3.    Nombre i dotació dels premis

Es concediran els següents premis:

·         1r premi: 600 €.

·         2n premi: 400 €

·         3r premi: 200 €.

El jurat només atorgarà un premi per autor/a, de manera que els tres primers premis seran d'autoria diferent.

Les 20 fotografies finalistes seleccionades pel jurat, formaran part d'una exposició de les fotos seleccionades en l'espai que ocupa la Seu Universitària d'Elda de la Universitat d'Alacant. Dins d'aquestes vint obres seleccionades pot haver-hi diverses fotografies d'una mateixa autoria.

La impressió i emmarcat de les mateixes va a càrrec de la Seu Universitària d'Elda-UA. Elda.

El jurat podrà declarar desert el concurs.

4.    Termini i procediment de presentació de sol·licituds

4.1.             Termini de presentació

El termini per a presentar els treballs comença l'endemà de la publicació d'aquesta convocatòria en el BOUA i finalitza a les 23.59 h. del 7 d'octubre de 2022.

4.2.             Procediment de presentació

La presentació de les obres es realitzarà de manera electrònica a través del formulari habilitat en la pàgina web de la Seu Universitària d'Elda:

<https://web.ua.es/va/seus/elda/seu-universitaria-d-elda.html>

Se sol·licitaran les següents dades: nom i cognoms de l'autoria, número del NIF o NIE, telèfon, correu electrònic, pseudònim, títol o lema de l'obra, explicació de l'obra i arxiu amb l'obra adjunta. Les dades personals quedaran ocultes i no es coneixeran fins a la resolució del jurat.

L'arxiu presentat ha de tenir un mínim de 1Mb i no podrà excedir els 5 Mb. A més, ha de tenir la qualitat suficient per a ser reproduït en paper en alta qualitat. La proporció de les propostes ha de ser de 4:3. Podrà sol·licitar-se als autors seleccionats un fitxer en .jpg, .tif o .psd per a realitzar les còpies en paper, en el cas que el fitxer enviat no tinga la qualitat suficient per a garantir la correcta reproducció.

Ni la imatge fotogràfica, ni el nom del fitxer, han de contenir cap dada personal que permeta identificar als participants.

El nom del fitxer ha de constar de número de foto, pseudònim autor i títol (si en té). Tot això separat per guions baixos de manera que quede estructurat de la següent manera:

Ex.: núm. foto\_ pseudònim \_títol.jpg.

Les fotografies o composicions fotogràfiques presentades a concurs han de tindre com a temàtica la ciutat d'Elda en les seues diferents manifestacions. Podran desestimar-se i no entrar en concurs aquelles fotografies que la temàtica no siga clarament identificable.

S'ha de justificar degudament l'autorització de les persones si apareixen en la imatge, sempre que aquestes siguen reconegudes. En cas de ser seleccionada la fotografia es requerirà a l'autor o autora els permisos corresponents abans de la impressió de les imatges.

Les dades dels participants seran recaptades únicament per al registre de les obres presentades i a l'efecte de comunicació amb aquests. Les dades de caràcter personal formaran part del fitxer de la Universitat d'Alacant. El responsable del fitxer és el gerent de la Universitat d'Alacant.

Els drets d'accés, rectificació, cancel·lació i oposició al tractament de les dades es poden exercir davant la Gerència de la Universitat, mitjançant sol·licitud amb fotocòpia de document d'identitat, presentada en el Registre General de la Universitat d'Alacant, o a través dels mitjans que estableix l'article 16 de la Llei 39/2015, d'1 d'octubre, de Procediment Administratiu Comú de les Administracions Públiques.

5.    Criteris de valoració

La valoració de les fotografies presentades es realitzarà seguint els següents criteris:

|  |  |
| --- | --- |
| CRITERIS valoració | ponderació |
| Impacte visual | 15 % |
| Creativitat | 15 % |
| Tècnica | 15 % |
| Composició | 15 % |
| Retoc | 10 % |
| Pertinència temàtica | 30 % |

6.    Òrgan gestor i comissió de valoració

6.1.             Òrgan gestor

L'òrgan gestor de la convocatòria, la Seu universitària d'Elda (a través del Secretariat d'Extensió Universitària), s'encarregarà de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència ([uiqj.gypb@do.wg](file:///C:/Users/USUARIO-PC/Downloads/brsp.lbbl@rx.kr)), quan la fotografia presentada no reunisca els requisits o no s'acompanye la documentació que resulte exigible, notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si no ho fa s'entén que desisteix de la seua petició, prèvia resolució que ha de ser dictada en els termes previstos legalment.

6.2.             Comissió de valoració

La comissió encarregada de la valoració de les sol·licituds, d'ara en avant jurat, tindrà la següent composició:

Presidència:

·         La vicerectora de Cultura, Esport i Extensió Universitària o persona en qui delegue.

Secretaria:

·          La directora de la Seu Universitària d'Elda

Vocals:

·         La presidenta de l'Associació Fotogràfica d'Elda o persona en qui delegue.

·         Un tècnic del MUA.

·         El regidor de relacions amb les universitats de l'Ajuntament d'Elda o persona en qui delegue.

7.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://web.ua.es/va/seus/elda/seu-universitaria-d-elda.html> i es comunicarà a través d'una nota de premsa als mitjans d'informació de la ciutat d'Elda, substituint la notificació a les persones interessades i produint els mateixos efectes.

La proposta de resolució provisional de les ajudes es publicarà a partir del 20 d'octubre de 2022. La decisió del Jurat serà inapel·lable.

8.     Lliurament de premis

El lliurament de premis es farà en un acte públic en la Seu Universitària d'Elda que s'anunciarà amb suficient antelació. A les vint persones seleccionades per a l'exposició permanent els serà lliurat un diploma de la Universitat d'Alacant per la seua participació.

El premi el concedeix la Seu Universitària d'Elda, amb càrrec al capítol IV de despesa.

9.     Drets de reproducció /propietat

Les persones autores de les vint fotografies finalistes autoritzen la Universitat d'Alacant a la reproducció de les obres sempre que siga sense finalitats lucratives. La propietat intel·lectual i autoria serà sempre de l'autor o autora, i la Universitat d'Alacant farà constar en futures reproduccions impreses o digitals el seu nom.

La Universitat d'Alacant pot redimensionar les obres per a la seua impressió.

10.  Acceptació de les bases

La participació en aquest concurs suposa, l'acceptació de les seues bases, que podran ser interpretades pel jurat i el Vicerectorat convocant en aquells aspectes no previstos inicialment, així com la cessió a la Universitat d'Alacant de tots els drets de propietat intel·lectual que els corresponguen sobre les fotografies presentades, que es requerisquen per a realitzar amb les mateixes tots els usos previstos en les bases.

11. Marc legal i pressupostari

La convocatòria d'ajuda, que serveix de base reguladora, es troba recollida en la línia de subvenció núm. 87 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

La dotació dels premis, d'un màxim de 1200 euros, serà sufragada amb càrrec al capítol IV ORGÀNICA 59.53.3Z.64.17 del pressupost del Secretariat d'Extensió Universitària. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

12. Obligació i justificació del beneficiari

Les persones beneficiàries d'aquesta convocatòria hauran d'aportar la documentació personal i fiscal necessària perquè la Universitat d'Alacant puga lliurar els premis, als quals se'ls aplicarà la retenció corresponent segons legislació vigent.

En concret, en el termini de 10 dies després de la resolució dels premis, s'haurà d'aportar la fitxa de tercers- model 145 de retencions fiscals, emplenada i signada, a més d'una còpia del DNI per les dues cares.

13. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>.

La informació addicional i detallada sobre protecció de dades, els seus drets i la política de privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

14. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei Orgànica 6/2001, de 21 de desembre, d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, a 7 de setembre de 2022

La rectora

P.D. de signatura, la Vicerectora de Cultura, Esports i Extensió Universitària

(Resolució de 22 de desembre de 2020)

Catalina Iliescu Gheorghiu





[Carretera Sant Vicent del Raspeig s/n  
03828 Sant Vicent del Raspeig - Alacant  
 Tel. 70 926 2483 - Fax 54 394 0436](https://www.google.es/maps/@65.763483,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12889&trk=tyah&trkInfo=tarId%0R2173829962882%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)